als_Latn dik_Latn sag_Latn
Thaçi konfirmon bisedimet për hyrje në qeveri
Lideri i PDSH-së, Menduh Thaçi deklaroi sot se është duke biseduar me kryeministrin Gruevski për tu bërë pjesë e qeverisjes aktuale.
“Jemi në bisedime me kryeministrin Nikolla Gruevskin për tu bërë pjesë e Qeverisë dhe këto bisedime akoma nuk kanë arritur në atë pikë për të precizuar diçka dhe nuk do të ishte korrekte të dalin në sipërfaqe para se të definohen tërësisht”, deklaroi Thaçi me rastin e hapjes së zyrës së re të Degës së PDSH-së në Strugë.
Ai sqaroi edhe bisedën me shefin e Shërbimit sekret Sasho Mijallkov, ku fyen rëndë dhe kërcënon përfaqësuesit e LSDM-së në Maqedoni.
“Unë jam njeri dhe bëj gabime, ai fjalor që doli në opinion dje, fjalori im, që nuk është i mirë, është rezultat i një emocioni të madh dhe një lufte të madhe që bëjmë, megjithatë e shoh shumë të arsyeshme që të kërkoj ndjesë për atë fjalor prej gjitha zonjave dhe zonjushave dhe djemve që janë nën 18 vjet. Është shumë e rëndësishme të gjithë atyre që janë shqiptarë dhe hezitojnë që të jenë me ne tu jap një porosi gjenerale: nuk jemi engjëj, bëjmë gabime, por jemi të vetmit që e mbajmë përcaktimin ashtu si duhet, e përcaktimi i shqiptarëve të Maqedonisë duhet të jetë politik, kërkesat duhet të jenë politike, jo të bëhen kërkesa grupore, individuale dhe të interesave, deklaroi lideri i PDSH-së.
Menduh Thaçi shtoi se projektet që janë kundër PDSH-së janë projekte likuiduese për PDSH-në, jo për ta dobësuar PDSH-në, por për ta likuiduar.
“E pranoj se shumë vështirësi kemi që të arrijmë dhe ti fitojmë zgjedhjet, megjithatë duhet të japë një lëvdatë për ju, jo për veten, se projektet që janë kundër nesh, janë projekte likuiduese për PDSH-në, jo ta dobësojnë këtë parti, por ta likuidojnë prej skenës politike dhe këta projekte e kanë vendin prej ku burojnë, prej te nëntoka institucionale e Beogradit, e deri tek nëntoka institucionale e Shkupit. Megjithatë është moment solemn dhe nuk dua tu lodhi shumë, unë do të vazhdoj në emër tuaj dhe mbështetjes tuaj ti grahi sakicës vetëm me një vend, kjo është rruga që do të na shpëtojë të gjithëve. Edhe njëherë jam shumë i impresionuar për këtë mikpritje, dikush do të thotë pse kaq ky impresionim për Strugën, për shkak se Struga është e vetmja që është dyfish opozitë dhe këta njerëz që vijnë këtu dhe me mija të tjerë që e mbështesin këtë përcaktim e bëjnë vetëm për arsye kombëtare, s’kanë arsye tjera, nuk kanë interesa tjera dhe njëherë suksese, shëndet dhe na priftë rruga e drejtë”, u shpreh ai .
Për sa i përket Lëvizjes për Ndryshime në PDSH, të kryesuar nga Ziadin Sela, si dhe Kongresin e paralajmëruar nga ata, Menduh Thaçi shkurt u shpreh: “Ka kohë që fare nuk mendoj për te”. (INA)
Komente (1 publikuar):
Publikoni komentin tuaj
Milaim Zeka flet për sekretet e konfliktit të Kumanovës (Video)Gazetari i njohur Milaim Zeka ka shpalosur detaje të tjera lidhur me ngjarjen e Kumanovës. ...
- Opsione për zgjedhjen e (krizës) shqiptare në IRJM - Halit Naxhaku (16)
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Ahmeti dhe Thaçi kanë marrëveshje (8)
- BFI-së i duhet kthimi në identitetin e vet (8)
- Ahmeti i papërfillur për rastin e Kumanovës, nuk largohet nga Qeveria (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn